รัฐบาลไทย-ข่าวทำเนียบรัฐบาล-สธ.ประชุมทางไกลกำชับโรงพยาบาล เตรียมรับมือน้ำท่วม ทำแผนจัดบริการไม่ให้กระทบประชาชน
วันอังคารที่ 7 สิงหาคม 2561
สธ.ประชุมทางไกลกําชับโรงพยาบาล เตรียมรับมือน้ําท่วม ทําแผนจัดบริการไม่ให้กระทบประชาชน
กระทรวงสาธารณสุข ประชุมทางไกลผ่านระบบวิดีโอ กําชับจังหวัดเสี่ยงเกิดอุทกภัย จัดระบบเฝ้าระวัง ตลอด 24 ชั่วโมง ประชาชน หากเจ็บป่วยฉุกเฉินโทร 1669 หรือสอบถามเรื่องโรคติดต่อต่างๆ ที่สายด่วนกรมควบคุมโรค 1422
กระทรวงสาธารณสุข ประชุมทางไกลผ่านระบบวิดีโอ กําชับจังหวัดเสี่ยงเกิดอุทกภัย จัดระบบเฝ้าระวัง ตลอด 24 ชั่วโมง ประชาชน หากเจ็บป่วยฉุกเฉินโทร 1669 หรือสอบถามเรื่องโรคติดต่อต่างๆ ที่สายด่วนกรมควบคุมโรค 1422
วันนี้ (7 สิงหาคม 2561) ที่ กระทรวงสาธารณสุข จ.นนทบุรี นพ.โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ประชุมศูนย์ปฏิบัติการภาวะฉุกเฉิน(Emergency Operation center :EOC) กรณีอุทกภัยและดินโคลนถล่ม และประชุมทางไกลผ่านระบบวิดีโอ กับผู้ตรวจราชการเขตสุขภาพ นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป เพื่อติดตามการเตรียมความพร้อมรับอุทกภัยและแผนการจัดบริการประชาชน
นพ.โอภาส กล่าวว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และนพ.เจษฎา โชคดํารงสุข ปลัดกระทรวงสาธารณสุข มีความห่วงใยสุขภาพประชาชนและสถานบริการในสังกัดในพื้นที่เสี่ยงเกิดอุทกภัยที่ตั้งอยู่ในที่ลุ่ม ริมแม่น้ํา พื้นที่ใกล้เขื่อน ได้กําชับให้จัดระบบเฝ้าระวัง น้ําจากฝนตกหนัก น้ําจากเขื่อน ลุ่มแม่น้ํา ตลอด 24 ชั่วโมง ตามประกาศของกรมอุตุนิยมวิทยา ได้แก่ ลุ่มแม่น้ําเพชรบุรี น้ําจากเขื่อนที่จังหวัดกาญจนบุรี สกลนคร ประจวบคีรีขันธ์และอุบลราชธานี รวมทั้งเฝ้าระวังพื้นที่เสี่ยงประสบภัยน้ําท่วม เช่น อํานาจเจริญ นครพนม มุกดาหาร ร้อยเอ็ด กาฬสินธุ์ บึงกาฬ
ในส่วนของสถานบริการ ให้เฝ้าระวังไม่ให้มีผลกระทบกับการบริการประชาชน โดยเฉพาะโรงพยาบาลขนาดใหญ่ต้องป้องกันอย่างเต็มที่ เพราะหากน้ําท่วมจะกระทบกับประชาชนมาก ขณะนี้มีสถานบริการได้รับผลกระทบ 2แห่งเป็น รพ.สต.ในจังหวัดเพชรบุรี คงให้บริการได้ตามปกติ ในส่วนเฝ้าประชาชน ที่ได้รับผลกระทบได้ให้ส่งทีมหมอครอบครัวและ อสม. ออกเยี่ยมบ้านสํารวจและดูแลกลุ่มเสี่ยง ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด ให้การดูแลต่อเนื่อง ไม่ให้ขาดยา นอกจากนี้ ยังได้เฝ้าระวังโรคป้องกันโรค อุบัติภัยที่มากับน้ําท่วม แนะนําให้ความรู้ในการป้องกันตนเองให้ปลอดภัยจากการ จมน้ํา ไฟดูด โรคที่มากับน้ําท่วม เช่นโรคฉี่หนู
ผลการประชุมทางไกลนายแพทย์สาธารณสุขจังหวัดเพชรบุรี ได้รายงานการเตรียมพร้อมรับสถานการณ์เรียบร้อยแล้ว โดยผู้ตรวจราชการเขตสุขภาพที่ 5 ได้ไปอํานวยการและประสานการทํางานกับจังหวัดภายใต้การสั่งการของผู้ว่าราชการจังหวัด เน้นการป้องกันโรงพยาบาลพระจอมเกล้า และโรงพยาบาลท่ายาง ที่คาดว่าจะได้รับผลกระทบจากการระบายน้ําจากเขื่อน ได้เตรียมกระสอบทราย เครื่องสูบน้ํา ขนย้าย ยา เวชภัณฑ์ เครื่องมือแพทย์ สิ่งของสําคัญไว้ในที่ปลอดภัย เตรียมความพร้อมสาธารณูปโภคพื้นฐาน ยา เวชภัณฑ์ เครื่องมือแพทย์ ออกซิเจน อาหารและน้ําดื่มสําหรับผู้ป่วย สํารวจระบบสํารองไฟฟ้า เครื่องปั่นไฟ ให้พร้อมใช้งาน มีแผนการอพยพผู้ป่วย จัดระบบการส่งต่อผู้ป่วย สํารวจเส้นทางการขนย้าย เตรียมจัดหน่วยแพทย์เคลื่อนที่บริการนอกโรงพยาบาล
“ขอให้โรงพยาบาลทุกแห่งทําแผนป้องกันน้ําท่วมโรงพยาบาลอย่างเต็มที่ โดยเฉพาะโรงพยาบาลจังหวัด โรงพยาบาลอําเภอ ต้องมีแผนป้องกัน แผนจัดบริการนอกสถานที่และแผนอพยพผู้ป่วย และหากโรงพยาบาลในพื้นที่ใดน้ําท่วมกระทบต่อการจัดบริการผู้ป่วย หรือเกิดน้ําท่วมในหลายพื้นที่ประชาชนเข้ารับบริการยากลําบาก ให้รายงานส่วนกลางทันที เพื่อจะได้ส่งทีมแพทย์ พร้อมยาเวชภัณฑ์ เครื่องมือแพทย์ สนับสนุนทันที ”นพ.โอภาสกล่าว
ทั้งนี้ ขอให้ประชาชนในพื้นที่เสี่ยง ติดตามสถานการณ์และปฏิบัติตามข้อแนะนําของทางราชการอย่างเคร่งครัด ผู้มีโรคประจําตัว เตรียมยาและอุปกรณ์ที่จําเป็นให้พร้อม ประชาชนเจ็บป่วยฉุกเฉินโทรขอความช่วยเหลือที่สายด่วน 1669 ฟรี ตลอด 24 ชั่วโมง หรือสอบถามเรื่องโรคติดต่อต่างๆ ที่สายด่วนกรมควบคุมโรค 1422
****************************** 7 สิงหาคม 2561